ภาษาไซลีเชีย

ภาษาไซลีเชีย () หรือบางครั้งเรียก ภาษาไซลีเชียตอนบน เป็นภาษณ์ชาติพันธุ์ของกลุ่มภาษาเลคิติกที่พูดโดยประชากรในภูมิภาคไซลีเชียตอนบน คำศัพท์ของภาษานี้ได้รับอิทธิพลอย่างมากจากภาษาเยอรมันตอนกลาง เนื่องจากการมีอยู่ของผู้พูดภาษาเยอรมันไซลีเชียจำนวนมากในพื้นที่ก่อนและหลังสงครามโลกครั้งที่สองTomasz Kamusella. 2013. The Silesian Language in the Early 21st Century: A Speech Community on the Rollercoaster of Politics (pp 1–35). Die Welt der Slaven. Vol 58, No 1. การกล่าวถึงภาษาซิลีเซียในฐานะภาษณ์ที่แตกต่างครั้งแรกมีขึ้นในช่วงคริสต์ศตวรรษที่ 16 และวรรณกรรมแรกที่มีลักษณะของภาษาไซลีเชียเริ่มปรากฏในคริสต์ศตวรรษที่ 17

ความโดดเด่นทางภาษาศาสตร์ของภาษาไซลีเชียเป็นประเด็นถกเถียงในหมู่นักภาษาศาสตร์ของประเทศโปแลนด์มาอย่างยาวนาน โดยเฉพาะอย่างยิ่งหลังจากที่ภูมิภาคไซลีเชียตอนบนทั้งหมดถูกผนวกเข้าเป็นส่วนหนึ่งของเขตแดนโปแลนด์ภายหลังสงครามโลกครั้งที่สอง บางกลุ่มมองว่าภาษาไซลีเชียเป็นหนึ่งในสี่สำเนียงหลักของภาษาโปแลนด์„Słownik gwar Śląskich". Opole, Bogusław Wyderka (eds.)„Dialekt śląski" author: Feliks Pluta, publication: Wczoraj, Dzisiaj, Jutro. – 1996, no 1/4, pp 5–19„Fenomen śląskiej gwary" author: Jan Miodek publication: Śląsk. – 1996, no 5, pp 52 ในขณะที่อีกกลุ่มจำแนกให้เป็นภาษาภูมิภาคที่แยกต่างหากจากภาษาโปแลนด์Norman Davies, Europe: A History, Oxford 1996 pp 1233Jolanta Tambor. Opinia merytoryczna na temat poselskiego projektu ustawy o zmianie Ustawy o mniejszościach narodowych i etnicznych oraz o języku regionalnym, a także niektórych innych ustaw, Warszawa 3 maja 2011 r. (English: Substantive opinion on the parliamentary bill amending the Act on national and ethnic minorities and on the regional language, as well as some other acts, Warsaw, May 3, 2011.) ตามข้อมูลอย่างเป็นทางการจากการสำรวจสำมะโนประชากรโปแลนด์ ค.ศ. 2021 มีประชากรจำนวน 467,145 คนที่ใช้ภาษาไซลีเชียในชีวิตประจำวัน ในระดับนานาชาติ ภาษาไซลีเชียได้รับการยอมรับอย่างสมบูรณ์ว่าเป็นภาษามาตั้งแต่ ค.ศ. 2007 หลังได้รับการกำหนดรหัสทะเบียน ISO 639-3 คือ szlSilesian szl. Ethnologue.

มีความพยายามหลายครั้งเพื่อให้ภาษาไซลีเชียได้รับการยอมรับในฐานะภาษาระดับภูมิภาคอย่างเป็นทางการในประเทศโปแลนด์ ก่อนการเลือกตั้งรัฐสภาโปแลนด์ ค.ศ. 2007 ไม่นาน สมาชิกรัฐสภาจากพรรค Self-Defence of the Republic of Poland, League of Polish Families, People's National Movement และ Polish People's Party ได้ยื่นเสนอร่างกฎหมายเพื่อรับรองภาษาไซลีเชียเป็นภาษาระดับภูมิภาคในโปแลนด์ แต่รัฐสภาเซย์มถูกยุบก่อนที่ร่างกฎหมายนั้นจะผ่านความเห็นชอบ ในเดือนเมษายน ค.ศ. 2024 รัฐสภาเซย์มได้ดำเนินการครั้งสำคัญโดยการผ่านร่างกฎหมายที่รับรองสถานะดังกล่าว ทว่า ร่างกฎหมายดังกล่าวถูกประธานาธิบดี อันด์แชย์ ดูดา ใช้สิทธิ์ยับยั้งเมื่อวันที่ 29 พฤษภาคม ค.ศ. 2024

อ้างอิง

หมวดหมู่:ภาษาในประเทศเยอรมนี
หมวดหมู่:ภาษาในประเทศโปแลนด์
หมวดหมู่:ภาษาในประเทศเช็กเกีย